Source: http://www.apa.sk/aktuality/oznam-pre-schvalenych-ziadatelov-v-ramci-skolskeho-programu-cast-skolske-ovocie-a-cast-skolske-mlieko/8390
Timestamp: 2017-12-16 07:29:11+00:00
Document Index: 5017560

Matched Legal Cases: ['§ 3', '§ 4', '§ 1', '§ 3', '§ 4', '§ 1', '§ 7', '§ 7', '§ 3', '§ 3', '§ 1', '§ 3', '§ 3', '§ 3', '§ 1']

Oznam pre schválených žiadateľov v rámci školského programu – časť: Školské ovocie a časť: Školské mlieko / PPA - Pôdohospodárska platobná agentúra
všetkým žiadateľom v rámci školského programu - „Školské ovocie“ a „Školské mlieko“ pre školský rok 2017/2018, že dňa 14. 07. 2017 bolo vyhlásené v Zbierke zákonov SR nariadenie vlády Slovenskej republiky č. 189/2017 Z. z. o poskytovaní pomoci na dodávanie a distribúciu mlieka, ovocia, zeleniny a výrobkov z nich pre deti a žiakov v školských zariadeniach (ďalej len „nariadenia vlády SR č. 189/2017 Z. z.“) s účinnosťou od 01. augusta 2017.
Zároveň v školskom roku 2017/2018 sa na realizáciu školského programu schválený žiadateľ riadi doleuvedenými právnymi aktmi Európskej únie:
delegované nariadenie Komisie (EÚ) 2017/40 z 3. novembra 2016, ktorým sa dopĺňa nariadenie Európskeho parlamentu a Rady (EÚ) č. 1308/2013 v súvislosti s pomocou Únie na dodávanie ovocia a zeleniny, banánov a mlieka vo vzdelávacích zariadeniach a ktorým sa mení vykonávacie nariadenie Komisie (EÚ) č. 907/2014,
vykonávacie nariadenie Komisie (EÚ) 2017/39 z 3. novembra 2016 o pravidlách uplatňovania nariadenia Európskeho parlamentu a Rady (EÚ) č. 1308/2013 v súvislosti s pomocou Únie na dodávanie ovocia, zeleniny, banánov a mlieka vo vzdelávacích zariadeniach.
Platobná agentúra v zmysle vyššie uvedených právnych predpisov momentálne pripravuje „Príručku pre žiadateľov o pomoc v rámci školského programu pre školský rok 2017/2018“ (ďalej len „príručka pre žiadateľov“), ktorá bude zverejnená na webovom sídle platobnej agentúry (predpokladaný termín zverejnenia: koniec augusta 2017).
Časť: „Školské ovocie“
V mesiacoch júl a august 2017 boli platobnou agentúrou zaslané rozhodnutia o schválení žiadateľa o zabezpečovanie dodávok ovocia, zeleniny a výrobkov z nich do škôl, prípadne aj realizáciu ostatných činností (sprievodných opatrení, propagácie, dopravy, zariadení, informačných plagátov). Zoznam schválených žiadateľov na šk. rok 2017/2018 zverejnila platobná agentúra na svojom webovom sídle.
Tieto rozhodnutia boli vydané ešte podľa nariadenia vlády SR č. 341/2009 Z. z. o poskytovaní pomoci na podporu spotreby ovocia a zeleniny pre deti v materských školách a pre žiakov v základných školách v znení neskorších predpisov (ďalej len „nariadenie vlády SR č. 341/2009 Z. z.“), avšak v zmysle §.7 nariadenia vlády SR č. 189/2017 Z. z. platí nasledovné:
Žiadateľ, ktorému bolo vydané rozhodnutie o schválení žiadateľa o zabezpečovanie dodávok ovocia, zeleniny a výrobkov z nich do škôl pre školský rok 2017/2018 podľa § 3 ods. 1 nariadenia vlády SR č. 341/2009 Z. z. v znení neskorších predpisov vydané do 31. júla 2017 sa považuje za schváleného žiadateľa na zabezpečovanie dodávania alebo distribúcie všetkých druhov ovocia a zeleniny uvedených v prílohe č. 2 nariadenia vlády SR č. 189/2017 Z. z.. Toto rozhodnutie je právoplatné na obdobie školského roka 2017/2018.
Žiadateľ, ktorému bolo vydané rozhodnutie o schválení žiadateľa na zabezpečovanie sprievodných činností podľa § 4 ods. 6 nariadenia vlády Slovenskej republiky č. 341/2009 Z. z. vydané do 31. júla 2017 sa považuje za rozhodnutie o schválení poskytovania pomoci na zabezpečovanie činností podľa § 1 písm. c) nariadenia vlády SR č. 189/2017 Z. z. (sprievodné opatrenia).
Žiadateľ, ktorému bolo vydané rozhodnutie o schválení žiadateľa na zabezpečenie vykonávania komunikácie podľa § 3 ods. 7 nariadenia vlády Slovenskej republiky č. 341/2009 Z. z. alebo žiadosti o zabezpečenie informačného plagátu podľa § 4 ods. 6 nariadenia vlády Slovenskej republiky č. 341/2009 Z. z. vydané do 31. júla 2017 sa považuje za rozhodnutie o schválení poskytovania pomoci na zabezpečovanie činností podľa § 1 písm. d) nariadenia vlády SR č. 189/2017 Z. z. (propagácia).
Z uvedeného vyplýva, že žiadatelia, ktorým boli pre šk. rok 2017/2018 schválené „doprava a distribúcia výrobkov, zabezpečenie zariadení“ nebudú mať nárok na preplatenie nákladov, keďže podľa platného nariadenia vlády SR č. 189/2017 Z..z. sa pre šk. rok 2017/2018 nepočíta s možnosťou ich preplácania.
Časť: „Školské mlieko“
V zmysle § 7 ods. 8 nariadenia vlády SR č. 189/2017 Z. z. platobná agentúra administruje žiadosti a zasiela rozhodnutia o schválení žiadateľa o zabezpečovanie činností v školskom programe pre šk. rok 2017/2018: sprievodné vzdelávacie opatrenia (ochutnávka mliečnych výrobkov, exkurzia do chovu hospodárskych zvierat, v ktorom sa produkuje mlieko alebo do podniku, v ktorom sa vykonáva spracovanie mlieka, vzdelávacia aktivita súvisiaca s cieľmi školského programu a súťaž propagujúca spotrebu mliečnych výrobkov), propagácia programu a zabezpečenie informačného plagátu.
Zoznam schválených žiadateľov na šk. rok 2017/2018 zverejní platobná agentúra na svojom webovom sídle (predpokladaný termín zverejnenia: koniec augusta 2017).
Zároveň podľa § 7 nariadenia vlády SR č. 189/2017 Z. z. platí nasledovné:
Žiadateľ, ktorému bolo vydané rozhodnutie o schválení žiadosti podľa § 3 ods. 2 písm. c) nariadenia vlády SR č. 339/2008 Z. z. o poskytovaní pomoci na podporu spotreby mlieka a mliečnych výrobkov pre deti v materských školách, pre žiakov na základných školách a pre žiakov na stredných školách v znení nariadenia vlády Slovenskej republiky č. 275/2011 Z. z. (ďalej len „nariadenie vlády Slovenskej republiky č. 339/2008 Z. z.“) o zabezpečenie mliečnych výrobkov podľa § 3 ods. 1 nariadenia vlády Slovenskej republiky č. 339/2008 Z. z. vydané do 31. júla 2017 sa považuje za schváleného uchádzača na poskytovanie pomoci na zabezpečovanie činností podľa § 1 písm. a) nariadenia vlády SR č. 189/2017 Z. z..
Rozhodnutie o schválení žiadosti uchádzača podľa § 3 ods. 2 písm. c) nariadenia vlády Slovenskej republiky č. 339/2008 Z. z. o zmenu sortimentu mliečnych výrobkov na nasledujúci školský rok o mliečne výrobky podľa § 3 ods. 7 nariadenia vlády Slovenskej republiky č. 339/2008 Z. z. a rozhodnutie o schválení žiadosti o zmenu príchute ochutených mliečnych výrobkov podľa § 3 ods. 8 nariadenia vlády Slovenskej republiky č. 339/2008 Z. z. vydané do 31. júla 2017 sa považuje za rozhodnutie o zmene alebo o doplnení schválenia poskytovania pomoci na zabezpečovanie činností podľa § 1 písm. a) nariadenia vlády SR č. 189/2017 Z. z..
V Bratislave, dňa 14. 08. 2017
Ing. Juraj Kožuch, PhD.
ZZ Nariadeni vlády SR_189_2017 (pdf, 306.16 Kb, 121x)
Vykonávacie nariadenie Komisie 2017-39 (pdf, 364.32 Kb, 115x)
Delegované nariadenie Komisie 2017-40 (pdf, 351.68 Kb, 119x)
Počet návštev dnes: 249, včera: 1439, celkom: 4233989 od 16.04.2004